text: আইলার স্মৃতি উসকে ফিরে এল বুলবুল | 473513|| Bangladesh Pratidin
  ঝালকাঠিতে প্রশাসনের হস্তক্ষেপে বাল্য বিয়ে বন্ধ, জরিমানা
  আইলার স্মৃতি উসকে ফিরে এল বুলবুল
  প্রকাশ : ১০ নভেম্বর, ২০১৯ ০২:৪৭
  আপডেট : ১০ নভেম্বর, ২০১৯ ০৬:২৯
  শনিবার মধ্যরাত থেকে ভারতের পশ্চিমবঙ্গের সাগরদ্বীপ এবং বাংলাদেশের খেকুপাড়ার মধ্যদিয়ে প্রবল গতিবেগে স্থলভাগের উপর আছড়ে পড়েছে ঘূর্ণিঝড় বুলবুল। আছড়ে পড়ার সময় বুলবুলের ঘণ্টায় গতিবেগ ১৩৫ কি.মি.। অন্যদিকে কলকাতায় প্রতি ঘণ্টায় ৫০ থেকে ৬০ কিলোমিটার গতিবেগে হাওয়া বয়েছে। ইতিমধ্যেই আইলার স্মৃতি উসকে দিয়ে দক্ষিণবঙ্গের জেলাগুলোর পাশাপাশি পশ্চিমবঙ্গ রাজ্যজুড়ে শুরু হয়েছে বিক্ষিপ্ত বৃষ্টির সঙ্গে ঝোড়ো হাওয়া।
  ভারতীয় গণমাধ্যম বলছে, আগাম সতর্কবার্তা দিয়ে দেওয়া হয়েছে সুন্দরবন এলাকায়। সেই মতো স্থানীয় প্রশাসনের উদ্যোগে সেই সব বিপদ সঙ্কুল এলাকা থেকে মানুষদেরকে সরিয়ে নেওয়া হয়েছে। এবং ত্রিপল, খাদ্য, ওষুধ ও প্রয়োজনীয় সামগ্রী মজুদ রাখা হচ্ছে আয়লার অভিজ্ঞতা থেকে। শনিবার সকাল থেকেই ছিল আকাশের মুখ ভার। বেলা যতই গড়িয়েছে ততই ফুঁসতে শুরু করে বুলবুল। কলকাতাসহ পশ্চিমবঙ্গের বিভিন্ন জেলায় শুরু হয় অঝোরে বৃষ্টি, সঙ্গে ঝোড়ো হাওয়া। সূত্র : কলকাতা টাইমস।